Մաթիլդա (ֆիլմ, 2022)

«**Մաթիլդա**» (, նաև ), երաժշտական ֆենտեզի ֆիլմ, որը հիմնված է Ռոալդ Դալի 1988 թվականի համանուն մանկական վեպի և 2010 թվականի մյուզիքլի վրա, որը գրքի երկրորդ կինոադապտացիան է՝ 1996 թվականի ֆիլմից հետո։ Մեծ Բրիտանիայում ֆիլմը թողարկվել է 2022 թվականի դեկտեմբերի 2-ին, ԱՄՆ-ում՝ դեկտեմբերի 9-ին, իսկ Նեթֆլիքսում՝ դեկտեմբերի 25-ին։

## Սյուժե
Գլխավոր հերոսուհին Մաթիլդան է՝ հրաշամանուկ երեխա։ Նրա ընտանիքը վատ է վերաբերվում նրա հետ և հաճախում է դպրոց, որը ղեկավարում է խիստ տնօրեն միս Թրենչբուլը։  Աղջիկը հարազատ ոգի է գտնում իր ուսուցչուհու՝ միսս Հանիի մեջ։

## Դերերում
* Ալիշա Ուեյր - Մաթիլդա Ուորմվուդ
* Էմմա Թոմփսոն - Միս Թրենչբուլ
* Լաշանա Լինչ - *Միսս Հանի*
* Սթիվեն Գրեհեմ - *պարոն Վորմվուդ*
* Անդրեա Լուիզ Ռայսբորո - *Տիկին Վորմվուդ*
* Սինդու Վի  - *տիկին Ֆելփս*
* Լորեն Ալեքսանդրա - *ակրոբատ*
* Կարլ Սպենսեր - *Մագնուս (պատրանքաբան)*
* Միշա Գարբեթ - *Հորտենսիա*
* Չարլի Հոդսոն - *Բրյուս Բոգտրոտեր*
* Ռուդի Գիբսոն - *Մաթիլդայի դասընկերը*
* Մեյսի Մերդլ - *Մաթիլդայի դասընկերուհին*
* Մաքենզի Բրյուսթեր - *Մաթիլդայի դասընկերը*

## Արտադրություն
2016 թվականի հունիսին Թիմ Մինչինը բացահայտել է, որ Մաթիլդա մյուզիքլի ֆիլմի ադապտացիան մշակման փուլում է։ Նա հայտարարել է, որ այն «հավանաբար կթողարկվի առաջիկա 4 կամ 5 տարում»։ Մարա Ուիլսոնը, որը նախկինում նկարահանվել է 1996 թվականի ֆիլմում, ցանկություն է հայտնել նոր ֆիլմում էպիզոդիկ ձևով հանդես գալու համար։ 2013 թվականի նոյեմբերի 15-ին հայտարարվել է, որ Մեթյու Վարչասը և Դենիս Քելլին, ովքեր աշխատել են օրիգինալ մյուզիքլի վրա՝ կներգրավվեն նախագծում։ 2020 թվականի հունվարի 28-ին հայտնի է դարձել, որ ֆիլմը կարտադրվի Working Title Films-ի կողմից, իսկ Netflix-ը և Sony Pictures Releasing-ը կծառայեն որպես դիստրիբյուտորներ։

2020 թվականի մայիսի 4-ին Ռեյֆ Ֆայնսն ընտրվել է որպես Միսս Թրենչբուլ, սակայն 2021 թվականի հունվարի 14-ին հայտարարվել է, որ Էմմա Թոմփսոնը կմարմնավորի տնօրենի դերը։ Հաղորդվել է նաև, որ Լաշանա Լինչը նկարահանվել է Միսս Հանիի դերում, իսկ Ալիշա Ուեյրը՝ Մաթիլդայի դերում։ Ռեժիսորն ասել է, որ դրանք «անմոռանալի լսումներ են եղել»։ Ավելի քան 200 երեխա ընտրվել է դպրոցի մնացած աշակերտների դերը կատարելու համար։ 2021 թվականի ապրիլին պարզվել է, որ Սթիվեն Գրեհեմը, Անդրեա Ռայսբորոն և Սինդհու Վին կմիանան դերասանական կազմին՝ համապատասխանաբար պարոն Ուորմվուդի, տիկին Վորմվուդի և տիկին Ֆելփսի դերերում։

Նկարահանումները նախատեսված է եղել անցկացնել 2020 թվականի օգոստոսից մինչև դեկտեմբեր՝ Շեփերթոնում, սակայն COVID-19 համաճարակի պատճառով այն սկսվել է միայն 2021 թվականի մայիսի 3-ին Իռլանդիայում։

2013 թվականի նոյեմբերի 15-ին Թիմ Մինչինը, որը գրել էր մյուզիքլի երգերը, բանակցություններ է վարել ֆիլմի համար նոր երգեր ստեղծելու շուրջ։ 2020 թվականին նրա մասնակցությունը նախագծին հաստատվել է։

2022 թվականի հունիսի 15-ին թողարկվել է ֆիլմի թիզերային թրեյլերը։

## Քննադատություն
Ֆիլմն ունի 92% վարկանիշ Rotten Tomatoes ակնարկների ագրեգատոր կայքում՝ 10-ից 7,7 միջին գնահատականով՝ հիմնված 83 գրախոսականների վրա։

*[[Լոս Անջելես Թայմս]]ից* Ջասթին Չանգը բարձր է գնահատել ռեժիսորին, սցենարիստին և կոմպոզիտորին։ *[[Empire]]*-ից Հելեն Օ'Հարան ֆիլմին տվել է 3 աստղ 5-ից և բարձր գնահատել Ալիշա Ուեյրի խաղը։ Վաշինգտոն Փոստից Փիթեր Մարքսը ֆիլմին տվել է 3 ու կես աստղ և գոհ է եղել պարուսույց Էլեն Քեյնի աշխատանքից։ The Guardian-ից Փիթեր Բրեդշոուն հայտարարել է, որ «Թոմփսոնի և Մինչինի ուրախ խորամանկ կատակերգական հոգիները միավորվում են՝ կազմելով ֆիլմի չարության առանցքը»։

## Ծանոթագրություններ

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2020-ականների բրիտանական ֆիլմեր
Կատեգորիա:2022 ֆիլմեր
Կատեգորիա:Netflix-ի արտադրության ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան ֆենտեզի կինոկատակերգություններ
Կատեգորիա:Ամերիկյան ֆիլմեր վրեժի մասին
Կատեգորիա:Անգլերեն ֆիլմեր
Կատեգորիա:Անգլիայում նկարահանված ֆիլմեր
Կատեգորիա:Բրիտանական արկածային ֆիլմեր
Կատեգորիա:Բրիտանական երաժշտական ֆիլմեր
Կատեգորիա:Բրիտանական կինոկատակերգություններ
Կատեգորիա:Բրիտանական ֆենտեզի ֆիլմեր
Կատեգորիա:Մեծ Բրիտանիայում նկարահանված ֆիլմեր
Կատեգորիա:Ռիմեյք ֆիլմեր
Կատեգորիա:Վեպերի էկրանավորումներ
Կատեգորիա:Ֆիլմեր ընկերության մասին
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում 1980-ականներին